ელა ლიბანოვა

ელა  ლიბანოვა ( დ. 12 თებერვალი, 1950, კიევი) — უკრაინელი მეცნიერი სოციოეკონომიკის, დემოგრაფიისა და შრომის ეკონომიკის დარგში, უკრაინის მეცნიერებათა ეროვნული აკადემიის აკადემიკოსი (2009, 2002 წლიდან წევრ-კორესპონდენტი), ეკონომიკურ მეცნიერებათა დოქტორი (1992), უკრაინის საპატიო პროფესორი (2000). მ. პტუხის სახელობის უკრაინის მეცნიერებათა ეროვნული აკადემიის დემოგრაფიისა და სოციალური კვლევის ინსტიტუტის დირექტორი. NASU-ს დაარსებიდან  მისი პრეზიდიუმის პირველი ქალი წევრი.  

 ბიოგრაფია 
1971 წელს დაამთავრა დ. კოროტჩენკოს სახელობის კიევის სახალხო მეურნეობის ინსტიტუტი. 1977 წელს დაიცვა საკანდიდატო დისერტაცია, ხოლო 1993 წელს — სადოქტორო დისერტაცია.

1971 წლის ივლისიდან 1977 წლის ივლისამდე დ. კოროტჩენკოს სახელობის კიევის სახალხო მეურნეობის ინსტიტუტში ჯერ ინჟინერი იყო,  შემდეგ —  უმცროსი მკვლევარი.

1977 წლის აგვისტოდან 2000 წლის ოქტომბრამდე მუშაობდა უკრაინის მეცნიერებათა ეროვნული აკადემიის უკრაინის მწარმოებელი ძალების შემსწავლელ საბჭოში ჯერ ინჟინრად, ხოლო შემდეგ გახდა  განყოფილების ხელმძღვანელი.

2000 წლის ოქტომბრიდან 2005 წლის იანვრამდე —  უკრაინის პრეზიდენტის სამეცნიერო კონსულტანტი.

2002 წელს აირჩიეს უკრაინის მეცნიერებათა ეროვნული აკადემიის წევრ-კორესპონდენტად სპეციალობით „შრომის ეკონომიკა“. ელა ლიბანოვა იყო პირველი ქალი, რომელიც აირჩიეს წევრ-კორესპონდენტად, შემდეგ კი —  უკრაინის მეცნიერებათა ეროვნული აკადემიის ეკონომიკის განყოფილების აკადემიკოსად.  

2003 წლის მაიში გახდა უკრაინის მეცნიერებათა აკადემიის მ. პტუხის სახელობის დემოგრაფიისა და სოციალური კვლევის ინსტიტუტის დირექტორის მოადგილე კვლევით საკითხებში.

2007 წლის 16 მარტიდან —   უკრაინის მეცნიერებათა აკადემიის მ. პტუხის სახელობის დემოგრაფიისა და სოციალური კვლევის ინსტიტუტის ხელმძღვანელი.

2009 წელს აირჩიეს უკრაინის მეცნიერებათა ეროვნული აკადემიის აკადემიკოსად „სოციალური ეკონომიკის“ დარგში. 2009 წლის აპრილიდან —  უკრაინის მეცნიერებათა ეროვნული აკადემიის ეკონომიკის დეპარტამენტის აკადემიკოსი-მდივანი.  

ელა ლიბანოვა ასევე იკავებს კიევის ტარას შევჩენკოს ეროვნული უნივერსიტეტის პროფესორის თანამდებოას, ეკონომიკის ფაკულტეტზე კითხულობს კურსს „სოციალური სტატისტიკა.“

ის არის 200-ზე მეტი ნაშრომის ავტორი, რომელიც გამოქვეყნებულია უკრაინულ და საერთაშორისო სამეცნიერო ჟურნალებში, მათ შორის 30-ზე მეტი სამეცნიერო პუბლიკაცია — გაეროს, მსოფლიო ბანკის, UNICEF- ის, IOP - ის და ა.შ. საერთაშორისო გამომცემლობებში.

 ჯილდოები 

 უკრაინის მინისტრთა კაბინეტის საპატიო დიპლომი (2003).
 უკრაინის მინისტრთა კაბინეტის მადლობა (2004).
 პრინცესა ოლღას ორდენი, III ხარისხის  (2009).  
 პრინცესა ოლღას ორდენი, II ხარისხის (2013).  
 პრინცესა ოლღას ორდენი, I ხარისხის (2021).  

 სქოლიო 

კატეგორია:დაბადებული 12 თებერვალი
კატეგორია:დაბადებული 1950
კატეგორია:ქალი მეცნიერები
კატეგორია:უკრაინელი ეკონომისტები
კატეგორია:ეკონომიკის მეცნიერებათა დოქტორები
კატეგორია:კიევში დაბადებულები